Veloceļš Centrs—Dārziņi

Veloceļš Centrs — Dārziņi ir veloceļš Rīgā, kas pilsētas centru (Vecrīgu) ar Latgales apkaimi, Ķengaragu, Rumbulas apkaimi un turpinās virzienā uz Dārziņiem. Pašlaik (2024) veloceļš nav izbūvēts plānotajā maršrutā, vēl nesasniedzot Dārziņus.

 Gaita 
Veloceļš iet gar Daugavas labo krastu. Tas sākas pie Vecrīgas, iet pa Spīķeru promenādi. Tālāk gar Krasta ielu līdz Dienvidu tiltam, tad atkal atgriežas Daugavas malā, ejot gar Austuves ielu un tālāk pa Ķengaraga promenādi līdz Mazjumpravas muižai, aiz kuras turpinās gar mazdārziņiem pie agrākā Rumbulas lidlauka virzienā uz Dārziņiem.

 Vēsture 

Veloceļu sāka izbūvēt 2005. gadā.Centrs — Dārziņi, Velosatiksme Rīgā, RDSD. Atjaunināts: . Sākotnēji gar Daugavu izveidoja Ķengaraga promenādi ar atpūtas soliņiem, vides objektiem, rotaļu laukumu, putnu novērošanas torni un gājēju tiltiņiem.

2014. gadā veloceļam izveidoja pagarinājumu līdz Mazjumpravmuižai Rumbulas apkaimē, 2015. gadā pabeidza gājēju un veloceļa turpinājumu 630 metru garumā posmā aiz Mazjumpravas muižas, 2016. gadā — 500 metrus garu posmu, bet 2017. gadā pagarināja vēl par 718 metriem Dārziņu virzienā.Ķengaraga promenādi šogad pagarinās par 718 metriem LETA 2017. gada 3. maijā

Pēc tam veloceļa būvniecība apstājās 1,5 km attālumā no Dārziņiem, jo Rīgas dome nespēja vienoties ar zemes īpašniekiem Rumbulā par tās atpirkšanu. 2020. gada vasarā Rīgas Dārziņu biedrība organizēja piketu, lai pievērstu uzmanību, ka veloceliņš Dārziņu iedzīvotājiem ir ārkārtīgi svarīgs.Rīgas Dārziņu biedrība

2022. gada decembrī Rīgas dome (RD) informēja, ka:

 RD Satiksmes departaments veic darbu pie iepirkumu dokumentācijas sagatavošanas būvniecības iecerei "Veloceļa "Centrs–Ķengarags–Rumbula–Dārziņi" posma no Rumbas ielas Nr. 88 (pieslēgums esošajam veloceliņam) līdz Jāņogu ielai izbūve". Šis projekts savienos esošo infrastruktūru maršrutā Centrs–Ķengarags–Rumbula–Dārziņi ar Zirņu salu un Salaspils pašvaldības plānoto būvniecības ieceri "Veloceliņa projektēšana Zirņusalā, Salaspilī, Salaspils novadā".Salaspils veloceļa Rīgas posma plānu komentē arī Rīgas dome ManaBalss.lv 2022. gada 28. decembrī

 Attēlu galerija 

 Spīķeru promenāde 

 Ķengaraga promenāde 

 Rumbula 

 Skatīt arī 
 Spīķeru promenāde
 Ķengaraga promenāde

 Atsauces 

Kategorija:Veloceļi Rīgā